Wilfrid Hyde-White

Wilfrid Hyde-White (* 12. Mai 1903 in Bourton-on-the-Water, Gloucestershire; † 6. Mai 1991 in Woodland Hills, Kalifornien) weer en britischen Schauspeler.

 Leven un Wark 
Na de School güng Hyde-White op dat Marlborough College in Gloucestershire un möök dorna en Utbilln in de Schauspeleree an de Royal Academy of Dramatic Art. 1922 füng he in London sien Loopbahn op de Bühne an, wat he de Johren dorna mit veel Insatz wieter maakt hett. Ünner annern weer he 1932 bi en Tournee dör Süüdafrika dorbi. Laterhen speel he ünner annern blangen Laurence Olivier un Vivien Leigh in Adapschonen vun George Bernard Shaw sien Caesar and Cleopatra un Shakespeare sien Antony and Cleopatra. Butendem weer he ok in New York an’n Broadway, woneem he tweemol as best Dorsteller för den Tony Award vörslahn weer.

Sien eerste Filmrull speel Hyde-White 1932. Faken hett he in Filmen markante Nevenrullen hatt, so as in Carol Reed sien The Third Man oder an de Siet vun Gregory Peck in The Million Pound Note. Sünners is he bekannt worrn dör sien Rull as „Oberst Pickering“ in’t Musical My Fair Lady, de he ok in de Verfilmen mit Audrey Hepburn un Rex Harrison övernahmen hett.

Vun de 1970er Johren an, speel Hyde-White vör allen in US-amerikaansche Feernsehprodukschonen. He weer bi de Stammbesetten vun Regen as Buck Rogers oder The Associates un harr dorto vele Gastoptreden in wietere Regen as Columbo. Blangenher hett he ok bi’n Höörfunk arbeit, wo he to’n Bispeel Stammspreker in de Radio-Kummedie  The Men from the Ministry (1962–1965) weer.

Hyde-White weer mit de Schauspelersche Blanche Glynne verheiraat, hett sik aver scheden laten. In tweete Eh weer he mit de Schauspelersche Ethel Drew verheiraat. Sien Söhn Alex Hyde-White hett ok en Loopbahn as Schauspeler inslahn. Hyde-White is kort vör sien 88. Geboortsdag an Hartverseggen doodbleven.

 Filmografie (Utwahl) 
 Johr Titel Synchroonsnacker 1934 Josser on the Farm   1936 Murder by Rope   1936 The Scarab Murder Case   1947 Meet Me at Dawndt:: Das letzte Duell   1949 That Dangerous Agedt:: Frauen im gefährlichen Alter   1949 The Third Mandt:: Der dritte Mann Wolfgang Kühne Sr. (1. Synchro)Erich Fiedler (2. Synchro, 1963) 1950 Golden Salamanderdt:: Der goldene Salamander Wolfgang Büttner (2. Synchro)Gerd Grasse (3. Synchro, DEFA 1983) 1950 Highly Dangerousdt:: Lebensgefährlich   1951 Blackmaileddt:: Verbrechen ohne Schuld Hans Paetsch 1951 The Browning Versiondt:: Konflikt des Herzens Carl-Heinz Schroth 1952 Top Secretdt:: Streng geheim   1954 The Million Pound Notedt:: Sein größter Bluff Ernst Schröder (1. Synchro)Klaus Glowalla (2. Synchro, DEFA 1985) 1954 Duel in the Jungledt:: Duell im Dschungel   1955 Quentin Durwarddt:: Liebe, Tod und Teufel Alfred Balthoff 1956 My Teenage Daughterdt:: Dürfen Mädchen mit 16 schon lieben?   1957 Tarzan and the Lost Safaridt:: Tarzan und die verschollene Safari Siegfried Schürenberg 1957 That Woman Oppositedt:: Die Frau gegenüber   1957 The Vicious Circledt:: Interpol ruft Berlin Ernst Fritz Fürbringer 1958 Up the Creekdt:: Immer Ärger in der Navy   1959 North West Frontierdt:: Brennendes Indien Alfred Balthoff 1959 Libeldt:: Die Nacht ist mein Feind Alfred Balthoff 1960 Two Way Stretchdt:: Die grüne Minna Erich Fiedler 1960 Let’s Make Lovedt:: Machen wir’s in Liebe   1961 On the Doubledt:: General Pfeifendeckel   1962 Crooks Anonymousdt:: So ein Gauner hat’s nicht leicht   1964 My Fair Lady  Robert Klupp 1965 Ten Little Indiansdt:: Geheimnis im blauen Schloss Robert Klupp 1965 The Liquidatordt:: L – Der Lautlose Erich Fiedler 1962-65 Ben Casey, Feernsehfolgen   1966 Our Man in Marrakeshdt:: Marrakesch Robert Klupp 1966 Chamber of Horrorsdt:: Die Schreckenskammer Hans Hessling 1967 Peyton Place, Feernsehreeg   1970 The Magic Christiandt:: Magic Christian Erik Jelde 1978 The Cat and the Canarydt:: Die Katze und der Kanarienvogel Karl Heinz Oppel 1979 King Solomon’s Treasuredt:: König Salomons Schatz   1979-80 The Associates, Feernsehreeg   1980 In God We Tru$tdt:: Dreist und gottesfürchtig Wilhelm Borchert 1981 Buck Rogers in the 25th Century, Feernsehreegdt:: Buck Rogers Thomas Reiner 1982 The Toydt:: Der Spielgefährte   1983 Fanny Hill Kurt Waitzmann

 Utteken 
Wilfrid Hyde-White hett keen Filmpriesen wunnen, weer 1980 aver as Best Dorsteller in en Feernsehreeg – Kummedie oder Musical för den Golden Globe vörslahn för sien Rull in The Associates.

 Weblenken 



Kategorie:Schauspeler
Kategorie:Börger von Grootbritannien
Kategorie:Mann
Kategorie:Boren 1903
Kategorie:Storven 1991